Na temelju članku 69. stavka 4. Zakona o šumama (“Narodne novine” br. 68/18, 115/18, 98/19 i 32/20) i članka 30. Statuta Općine Vladislavci („Službeni glasnik“ Općine Vladislavci 3/13, 3/17, 2/18, 4/20, 5/20- pročišćeni tekst, 8/20, 2/21 i 3/21- pročišćeni tekst), Općinsko vijeće Općine Vladislavci na svojoj 22. sjednici održanoj 28. prosinca 2022. godine donosi

**ODLUKU**

**o izmjenama Programa utroška sredstava**

**šumskog doprinosa na području Općine Vladislavci u 2022. godini**

**Članak 1.**

Program utroška sredstava šumskog doprinosa na području Općine Vladislavci u 2022. godini („Službeni glasnik“ br. 16/21 i 11/22) mijenja se prema odredbama ove Odluke.

**Članak 2.**

Članak 1. Programa utroška sredstava šumskog doprinosa na području Općine Vladislavci u 2022. godini („Službeni glasnik“ br. 16/21 i 11/22) mijenja se i sada glasi:

„Članak 1.

Prihod od šumskog doprinosa planiran je Proračunom za 2022. godinu u iznosu od 171.406,51 kune. „

**Članak 3.**

Članak 2. Programa utroška sredstava šumskog doprinosa na području Općine Vladislavci u 2022. godini („Službeni glasnik“ br. 16/21) mijenja se i sada glasi:

„Članak 2.

Sredstvima iz članka 1. ovog Programa planirano je pokriće troškova predviđenih Programom izgradnje komunalne infrastrukture na području Općine Vladislavci u 2022. godini, a obuhvaća kapitalne projekte:

1. Izgradnja javne rasvjete Kudeljara – Hrastin u iznosu od 87.837,82 kune,
2. Izgradnja pješačkih staza na groblju u Vladislavcima u iznosu od 50.000,00 kuna,
3. Izgradnja javne površine oko crkve Svetog Roka u Hrastinu u iznosu od 26.372,20 kuna
4. Nabava i postavljanje prometne signalizacije u iznosu od 7.196,49 kuna.

**Članak 4.**

Ova Odluka objavit će se u „Službenom glasniku“ Općine Vladislavci.

KLASA: 321-02/21-01/02

UR.BROJ: 2158-41-01-21-06

Vladislavci, 28. prosinca 2022.

**Predsjednik**

**Općinskog vijeća**

Krunoslav Morović